இங்கு தான் ஒரு ட்விஸ்ட் வருகிறது. சிவசங்கரனின் ஒரு நிறுவனம் திவால் நோட்டிசு கொடுத்து வராக் கடனாக அதன் பாக்கி அறிவிக்கப்பட்ட பின்னர் அவரின் இன்னொரு நிறுவனமான ஆக்செல் சன்சைனிற்கு ரூ.523 கோடிகள் கடன் வழங்கப்படுகிறது. அத்தொகை வின் விண்ட் ஒய் நிறுவனத்திற்கு பயன்படுத்தப்படுகிறது. இப்படி வங்கி பணம் அந்நிய முதலீட்டு விதி முறைகளுக்கு மாறாக வாரி இறைக்கப்பட்டுள்ளது. தற்போது நெருக்கடிக்கு ஆளாகியுள்ள வங்கிகளின் பட்டியலில் ஐ.டி.பி.ஐ வங்கியும் இணைந்துள்ளது. சில சொந்தக் கட்டிடங்களை விற்கத் துவங்கியுள்ளது. அண்மையில் 900 கோடிகளுக்கு ஒரு கட்டிடம் விற்கப்பட்டுள்ளது. இப்படியான விற்பனைகள் ரூ.4100 கோடிகளை தொட்டு விட்டதாம். அரசிடமிருந்தும் ரூ.106 கோடிகளை மறு மூலதனமாகப் பெற்றுள்ளது. இத்தொகை அரசு வங்கிகளுக்கு வழங்கப்பட்டுள்ள மறு மூலதனத் தொகைகளைக் காட்டிலும் அதிகமாகும்.